ગામડાંમાં પણ સ્થિતિ આવી જ છે. ખેડૂતો હવે મજૂરો પર નિર્ભર રહેવા લાગ્યા છે. રોકડની તંગીમાં ખેડૂતોનો માલ વેચાતો નથી. કેટલાકનો વેચાય છે તો ચેકથી પેેમેન્ટ આવે છે. મોટાભાગના ખેડૂતોનાં ખાતાં કો.ઓપરેટિવ બેંકમાં છે. કો.ઓપ. બેંક પાસે રોકડ નથી. જેની સીધી અસર મજૂરો ઉપર પડે છે. મજૂરોને મજૂરી મળતી નથી. ઘર ચલાવવું કઠિન બન્યું છે. જે કારણે ઘણા મજૂરો વતન જતા રહ્યા છે. અમુક ખેડૂતો-મજૂરોને મજૂરીના બદલામાં અનાજ કરિયાણું, દૂધ, છાસ અને શાકભાજી આપીને ચલાવે છે.